open-index/open-wikipedia-markdown huggingface dataset:
Alopēcija

thumb|Androgēnā alopēcija
**Alopēcija** jeb **plikpaurība** ir patoloģiska matu izkrišana, kas izraisa daļēju vai pilnīgu matu izkrišanu noteiktās galvas vai ķermeņa zonās. 

## Androgēnā alopēcija
Androgēnā alopēcija ir matu retināšanās (miniaturizācija), kas vīriešiem izraisa plikpaurību (vairāk nekā 95 % no visiem vīriešu plikpaurības gadījumiem ir androgēniskā alopēcija), bet sievietēm — matu retināšanās galvas centrālajā daļā, kas izplatās uz galvas sāniem. Parasti matu izkrišana notiek diezgan pakāpeniski, vairāku mēnešu un gadu laikā, bet nereti var būt arī akūta. Androgēna alopēcija var sākties jau pusaudžu gados, bet risks pieaug ar gadiem. Vairāk nekā 50% vīriešu 50 gadu vecumā ir vērojama jau dažādu pakāpju androgēnā matu izkrišana, sievietēm biežāk tā sākas ar menopauzes iestāšanos. Šī matu izkrišana ir saistīta ar mantotu ģenētisku matu folikulu jutību uz dihidrotestosteronu.  

Androgēno alopēciju ārstē gan ar iekšķīgi lietojamiem medikamentiem (finasterīdu un dutasterīdu), kas mata saknītes šūnā bloķē testosterona pārveidi dihidrotestosteronā, līdz ar to pasargājot matu no šī aktīvā hormona iznīcinošās iedarbības, gan ārīgi lietojamiem līdzekļiem (minoksidilu), kā arī ar matu transplantāciju.

## Atsauces

## Ārējās saites
Amputācija

thumb|Vīrietis, kam daļēji amputētas abas kājas un viena roka
**Amputācija** (no  — 'nogriešana') ir ķirurģiska operācija, kurā pilnīgi vai daļēji tiek nogriezta kāda ķermeņa daļa (roka, kāja) vai kāds orgāns (krūts dziedzeris, dzemde, taisnā zarna).

Amputācija tiek veikta kā pacienta dzīvības glābšanas līdzeklis. Pašlaik amputāciju skaita un to biežuma samazināšana ir viens no svarīgākajiem sabiedrības veselības aprūpes uzdevumiem.

Dažās valstīs, tostarp Brunejā, Apvienotajos Arābu Emirātos, Irānā, Saūda Arābijā, Jemenā, vienpadsmit Nigērijas štatos un citur amputācija saskaņā ar Šariata likumu tiek izmantota kā soda veids. Amputācija ir izmantota arī kā daļa no kara taktikas un terora aktos; tā var rasties arī kā kara ievainojums. Dažās kultūrās un reliģijās nelielas amputācijas vai sakropļošanas tiek veiktas kā daļa no tradīcijām vai reliģiskiem rituāliem.

## Interesanti fakti
* Vispazīstamākā amputācija ir kastrācija, ko veic gan dzīvniekiem, gan cilvēkiem.
* Pirms vispārējās anestēzijas izgudrošanas ķirurgs veica amputāciju pēc iespējas ātrāk (~20—30 minūtes), kas izraisīja asistentu un operējošo māsu traumas.
* Astes amputāciju dzīvniekiem bieži veic kosmētiskos nolūkos dažām suņu šķirnēm (dobermaņi, spanieli, foksterjeri u. c.). Astes amputāciju kosmētiskos nolūkos veic 6.—10. dienā pēc kucēna piedzimšanas. Astes garumu nosaka saskaņā ar attiecīgajām standarta prasībām atsevišķām šķirnēm.
* Dabā ir gadījumi, kad ķermeņa daļas amputācija glābj organisma dzīvību. Piemēram, ķirzakas astes daļas noplēšana, ja tai draud bīstamība vai tā tiek noturēta par astes galu. Daļa astes tiek norauta un vēlāk ataug atpakaļ.

## Atsauces

## Ārējās saites
Elektorāts

**Elektorāts** ir noteiktas organizācijas atbalstītāju loks, vēlētāji, kas balso par noteiktu politisko partiju parlamenta, prezidenta vai pašvaldību vēlēšanās.

Pastāv arī tāda parādība kā protesta elektorāts — balsošana pret visiem vai, ja vēlēšanu zīmē nav šādas ailes, par marginālām politiskajām partijām, biļetenu bojāšana vai aiznešana utt. Tā balso cilvēki, kuri neatbalsta nevienu no vēlēšanās pieteiktajiem kandidātiem, uzskatot, ka viņi nav piemēroti amatam, uz kuru kandidē, vai arī tie, kuri uzskata, ka visa valsts politiskā sistēma ir neleģitīma (tādējādi viņi cenšas to sabotēt; to sauc arī par “Itāļu streiku”).

## Ārējās saites
Asignācija

**Asignācija** (no  — 'piešķiršana') var būt:

* Naudas piešķīruma apsolījums;
* Papīra naudas zīme;
* Asignates — papīra nauda Lielās franču revolūcijas laikā;
* Asignācijas rublis — Krievijas pirmā papīra nauda.
Father of the Pride

***Father of the Pride*** ir ASV pieaugušo datoranimācijas situāciju komēdijseriāls, ko izveidojis Džefrijs Katsenbergs un producējis *[[DreamWorks Animation]]* televīzijai NBC. Seriālu demonstrēja no  līdz .

*Father of the Pride* seko balto lauvu ģimenei, kuras patriarhs piedalās Zigfrīda un Roja šovā Lasvegasā. Neskatoties uz plašo reklāmas kampaņu, seriālu atcēla jau pēc pirmās sezonas. Seriāla ražošanu aizkavēja arī Roja Horna savainojums uz skatuves 2003. gada oktobrī.

## Atsauces

## Ārējās saites
Trophée des Champions

***Trophée des Champions*** (Čempionu trofeja) ir Francijas futbola trofeja, kas tiek izcīnīta ikgadējā spēlē starp Francijas futbola 1. līgas čempioniem un Francijas kausa futbolā uzvarētājiem. Tā ir līdzvērtīga daudzās citās valstīs sastopamajiem superkausiem.

## Trofejas ieguvēji

## Atsauces

## Ārējās saites

*
Brentvuda

**Brentvuda** () ir pilsēta (*town*) Anglijas dienvidaustrumos, Eseksā, Brentvudas distrikta lielākā apdzīvotā vieta un administratīvais centrs. Atrodas grāfistes dienviddaļā  no grāfistes galvaspilsētas Čelmsfordas un  no valsts galvaspilsētas Londonas centra, faktiski tās piepilsēta.

## Vēsture
Apdzīvotā vieta attīstījusies ceļu krustojumā, kur senais romiešu ceļš no Kolčesteras uz Londonu krustojās ar svētceļnieki ceļu uz Kenterberiju. 1899. gadā Brentvudai piešķīra urbānā distrikta statusu, kas ievērojami paplašināts 1934. gadā līdz ar pilsētas izaugsmi, pievienojot vairākus apkārtējos pagastus. 1917. gadā Brentvudas Romas katoļu baznīca saņēma katedrāles statusu.

## Atsauces

## Ārējās saites
Epingforesta

**Epingforestas distrikts** () ir nemetropoles distrikts Anglijas dienvidaustrumos Eseksas nemetropoles grāfistē. Atrodas grāfistes dienvidrietumos, robežojas dienvidos ar Lielo Londonu, rietumos — ar Hārtfordšīru, ziemeļos — ar Hārlovu un Atlsfordu, bet austrumos — ar Čelmsfordu un Brentvudu. Distrikta administratīvais centrs ir Epinga, bet lielākā apdzīvotā vieta — Lautona.

## Vēsture
Administratīvā vienība tagadējās robežās izveidota 1974. gada 1. aprīlī, apvienojot Epingas, Čigvelas un Voltemholikrosas urbānos distriktus un Epingas un Ongaras lauku distriktu. Nodēvēta pēc senā Epingas meža masīva, kura liela daļa atrodas distrikta teritorijā. Administratīvi iekļauj Lautonas (31 106 iedzīvotāji), Voltemebi (21 149), Čigvelas (12 987), Epingas (11 461), Bakhērsthilas (11 380) un Ongaras (6251) pilsētas, kā arī 22 pagastus.

## Atsauces

## Ārējās saites
Ņūorleānas kauja

**Ņūorleānas kauja** () notika 1815. gada 8. janvārī starp Lielbritānijas armiju ģenerālmajora sera Edvarda Pakenema vadībā un Amerikas Savienoto Valstu armiju ģenerālmajora Endrū Džeksona vadībā, aptuveni  uz dienvidaustrumiem no franču kvartāla Ņūorleānas pašreizējā Čalmetas priekšpilsētā Luiziānā.

Tā bija pēdējā nozīmīgākā Britu—amerikāņu kara kauja 1812. gadā. Amerikāņu karaspēks Endrū Džeksona vadībā sakāva britu armiju. Ģentes līgums, kas izbeidza karu, tika parakstīts 1814. gada 24. decembrī, taču ziņas par mieru Ņūorleānas kaujas dalībniekus sasniedza tikai 1815. gada februārī. Ņūorleānas kauja tiek uzskatīta arī par kampaņas lielāko amerikāņu armijas sauszemes uzvaru.

Neskatoties uz lielo britu skaitlisko pārsvaru, kā arī pārākumu apmācības un pieredzes ziņā, amerikāņu spēki atsita slikti sagatavoto britu uzbrukumu nedaudz vairāk kā 30 minūtēs. Amerikāņi zaudēja tikai 71 karavīru, bet briti zaudēja vairāk nekā 2000, tostarp komandējošo ģenerālmajoru seru Edvardu Pakenemu un viņa otro komandieri ģenerālmajoru Semjuelu Gibsu.

## Atsauces

## Ārējās saites

* The War of 1812 Magazine, Documents, Artifacts, and Imagery, Instructions to Major-General Sir Edward Pakenham for the New Orleans Campaign Issue 16: September 2011
* Battle of New Orleans — detailed account, with maps and pictures, hosted by the National Park Service
* Battle of New Orleans: Myths and Legends — detailed account by military historians
* Map
* The Battle of New Orleans — summary account by the Louisiana State Museum, with photographs
* Battle of New Orleans Pathfinder — research collection by The Historic New Orleans Collection
* History of Louisiana, Vol. 5, Chapter 10 — detailed account by Charles Gayarré
* The Battle of New Orleans — detailed account by John Smith Kendall
Epinga

**Epinga** () ir pilsēta (*town*) un pagasts Anglijas dienvidaustrumos, Eseksā, Epingforestas distrikta administratīvais centrs. Atrodas grāfistes dienvidrietumos Epingas meža masīva ziemeļu galā  no grāfistes galvaspilsētas Čelmsfordas un  no valsts galvaspilsētas Londonas centra, faktiski tās piepilsēta — Epingā atrodas Londonas metro Centrālās līnijas galastacija.

## Vēsture
Vēstures avotos pirmoreiz minēta Pastardienas grāmatā 1086. gadā kā *Epinga*. 1253. gadā karalis Henrijs III piešķīra Epingai tirgus tiesības. Ap 19. gadsimta sākumu Epingas ciems izauga par pilsētiņu lielceļa malā; 1896. gadā tai piešķirts urbānā distrikta statuss.

## Atsauces

## Ārējās saites
Hārlova

**Hārlova** () ir pilsēta (*town*) un nemetropoles distrikts ar boro statusu Anglijas dienvidaustrumos Eseksas nemetropoles grāfistē. Atrodas grāfistes rietumos starp Hārtfordšīru ziemeļos un Epingforestu dienvidos.

## Vēsture
Vēstures avotos pirmoreiz minēta Pastardienas grāmatā 1086. gadā kā Sentedmundsas abatijai piederošs *Herlaua* ciems. Līdz 20. gadsimta vidum Hārlova pastāvēja kā neliels lauku ciems. 1947. gadā Hārlova tika izraudzīta par vienu no Jauno pilsētu programmas pilsētām. Jaunā Hārlovas pilsēta tika būvēta dienvidrietumos no vēsturiskā centra; tās ģenerālplāns tika izstrādāts jau 1947. gadā, iekļaujot vairākus apkārtējos ciemus, kas mūsdienās ir Hārlovas pilsētas apkaimes. 1955. gadā Hārlovai piešķirts urbānā distrikta statuss, bet 1974. gadā administratīvās reformas laikā tā reorganizēta par patstāvīgu nemetropoles distriktu.

Mūsdienās Hārlova ir Londonas industriālā priekšpilsēta; šeit attīstīta militārā (*Raytheon*),  farmaceitiskā (*GlaxoSmithKline*) rūpniecība un citas nozares.

## Atsauces

## Ārējās saites
Žņaugs

thumb|Žņaugu uzlikšana uz mācību manekena rokas
**Žņaugs** jeb **turnikets** (no ) ir līdzeklis īslaicīgai asiņošanas apturēšanai no lieliem asinsvadiem. Žņaugs ir spēcīga, salīdzinoši šaura un gara kāda materiāla sloksne, ko pieliek, lai piespiestu asinsvadu pie kaulu izvirzījumiem, tādējādi apturot vai ievērojami samazinot asiņošanu.

Improvizētu žņaugu var izgatavot no jebkura improvizēta līdzekļa: jostas, virves un tamlīdzīgi.

## Ārējās saites
Ziemeļjemena

thumb|Ziemeļjemenas atrašanās vieta (sarkanā krāsā)
**Jemenas Arābu Republika** () jeb **Ziemeļjemena** bija valsts, kas pastāvēja Arābijas pussalas dienvidrietumos no 1962. gada 26. septembra līdz 1990. gada 22. maijam.

Tās galvaspilsēta bija Sana. Ziemeļjemena veidojās pēc tam, kad tika gāzts Jemenas karalis Imams Muhameds al-Badrs 1962. gadā, kad sākās Jemenas pilsoņu karš, kuru izraisīja nemiernieki ar Ēģiptes atbalstu, pret karalisko spēku lojālistiem, kurus atbalstīja Saūda Arābija un citas monarhijas. Karš beidzās 1970. gadā, nostiprinot Jemenas Arābu Republikas statusu.

Jemenas Arābu Republikas sabiedriskā un politiskā struktūra balstījās uz tradicionāliem islāma un arābu nacionālisma principiem, taču tā bija arī daļēji atkarīga no ārējā atbalsta, īpaši no Ēģiptes un Padomju Savienības. Ekonomiskās attīstības līmenis šajā reģionā bija zems, un valsts galvenokārt paļāvās uz lauksaimniecību un ārvalstu palīdzību.

1990. gada 22. maijā Jemenas Arābu Republika apvienojās ar Jemenas Tautas Demokrātisko Republiku (Ziemeļjemenas kaimiņvalsti dienvidos, kas tika izveidota 1967. gadā), tādējādi izveidojot vienotu Jemenas Republiku. Šī apvienošanās nebija viegla, un neskatoties uz formālo vienotību, sekoja spriedzes un bruņoti konflikti starp abu bijušo valstu atšķirīgajiem politiskajiem un sociālajiem spēkiem, kas turpinājās arī pēc apvienošanās.

Pēc apvienošanās Jemenas galvaspilsēta palika Sana, bet Adena, kas bija bijušās Jemenas Tautas Demokrātiskās Republikas galvaspilsēta, kļuva par svarīgu ekonomisko centru.

## Dati

* Platība: 195 000 km².
* Galvaspilsēta: Sana.
* Valūta: Jemenas riāls.

## Ārējās saites
Makrovaloda

**Makrovaloda** ir lingvistisks termins, kas apzīmē radniecīgu valodu vai dialektu grupu, kuri var būt tik līdzīgi, ka tos var uzskatīt par vienas valodas variantiem, bet var būt arī tik atšķirīgi, ka tos var uzskatīt par atsevišķām valodām. Šo terminu lieto, lai apzīmētu valodas, kurām ir daudz dialektu vai formu, kas dažkārt ļoti atšķiras viena no otras, bet kuras vēsturisku, kultūras vai politisku iemeslu dēļ tiek uzskatītas par vienu valodu.

Makrovalodu piemēri ir:

* Ķīniešu valoda: ietver daudzus dialektus, piemēram, mandarīnu, kantoniešu un citus, kas dažkārt var būt savstarpēji nesaprotami.
* Arābu valoda: ir daudzas reģionālās variācijas, piemēram, ēģiptiešu arābu valoda, libāņu arābu valoda, marokāņu arābu valoda un citas, kas var ievērojami atšķirties. Maltiešu valoda (مالطي) ir vienīgais no arābu valodas dialektiem, kas izveidojies par atsevišķu pilnvērtīgu valodu ar neatkarīgām valodas normām.
* Serbohorvātu valoda: ietver serbu, horvātu, bosniešu un melnkalniešu valodas variantus, kuriem ir daudz kopīga, bet vienlaikus tie atšķiras standarta valodu līmenī.

## Ārējās saites
Zāģis 3

**"Zāģis 3"** () ir 2006. gada ASV šausmu filma, kuras režisors ir Darens Līns Bousmans, bet scenārija autors ir Lī Vonels. Šī ir trešā filma "Zāģa" filmu ciklā. Galvenās lomas tajā tēlo Tobins Bells, Šonī Smita, Anguss Makfedjens, Bahara Sūmeha un Dina Meiere.

Filmā vīrietim vārdā Džefs jāiziet vairāki Zāģa pārbaudījumi, lai saprastu, vai Džefs spēj piedot dzērājšoferim, kurš notrieca viņa dēlu. Tikmēr Zāģa līdzgaitniece Amanda Janga nolaupa dakteri Linu Denlonu un liek viņai noturēt Zāģi pie dzīvības tik ilgi, kamēr Džefs neizies visus pārbaudījumus.

Pēc iepriekšējās filmas veiksmīgās pirmizrādes apstiprināja arī tās turpinājumu. Filmēšana notika Toronto no 2006. gada maija līdz jūnijam. Vonels centās padarīt stāstu emocionālāku nekā iepriekšējās filmās, it īpaši attiecībā uz Amandas un Zāģa sižeta līniju. Filma ir veltījums producentam Gregam Hofmanam, kurš nomira 2005. gada 4. decembrī.

Filmas pirmizrāde notika ASV 2006. gada 27. oktobrī, kur to izdeva *[[Lionsgate Films]]*. Latvijas kinoteātros to sāka demonstrēt 2006. gada 3. novembrī. Filma guva finansiālus panākumus kopumā nopelnot 164,9 miljonus ASV dolāru pie 10 miljonu liela budžeta, kļūstot par pelnošāko sērijas filmu, bet saņemot negatīvas kritiķu atsauksmes. Tobinu Bellu nominēja 2007. gada MTV filmu balvai kategorijā "Labākais ļaundaris", kā arī filmu nominēja Saturna balvai kategorijā "Labākā šausmu filma". Filmas turpinājumu izdeva 2007. gadā.

## Atsauces

## Ārējās saites
Klasiskā arābu valoda

thumb|Korāna vārsmas, kas izteiktas lasīšanas tradīcijā, kura tiek uzskatīta par normatīvo klasisko arābu valodu
**Klasiskā arābu valoda** (, *ʻArabīyah al-Fuṣḥā at-Turāthīyah* — ‘daiļrunīgā klasiskā arābu valoda’) ir arābu valodas paveids, kas tika lietots islāma vēstures agrīnajā periodā un ir vislabāk pazīstams kā islāma svētās grāmatas Korāna valoda. Šī valoda ir formalizēta, un tā ir arābu pasaules rakstiskās un oficiālās runas standarts.  Daudzi klasiskie arābu literatūras darbi, dzejoļi un zinātniskie darbi ir sarakstīti klasiskajā arābu valodā.

Klasiskajā arābu valodā ir bagātīgs vārdu krājums, tostarp daudzi sinonīmi un arhaismi, kas mūsdienu dialektos ir reti sastopami.

Mūsdienu standarta arābu valodas (MSA) pamatā ir klasiskā arābu valoda, taču tā ir pielāgota mūsdienu apstākļiem. MSA izmanto plašsaziņas līdzekļos, literatūrā, oficiālajā dokumentācijā un izglītībā.

## Ārējās saites
Vieglatlētika olimpiskajās spēlēs

**[[Vieglatlētika]] [[vasaras olimpiskās spēles|vasaras olimpiskajās spēlēs]]** ir iekļauta kopš modernās olimpiskās kustības dzimšanas 1896. gada vasaras olimpiskajās spēlēs. Vieglatlētikas senākās saknes meklējamas senās Grieķijas olimpiskajās spēlēs. Mūsdienu olimpiskajā programmā papildu vieglatlētikas stadionos notiekošiem pasākumiem iekļauti arī šosejas skriešanas un soļošanas sacensības. Sākotnēji programmā bija iekļauta arī krosa skriešana, taču pēc 1924. gada vasaras olimpiskajām spēlēm to no programmas izņēma.

## Kopsavilkums

## Ārējās saites

* Olimpiskie sporti 
* Rezultāti no 1896. līdz 2016. gadam
Trāķiešu valoda

thumb|Trākiešu valodas izplatības teritorija
**Trāķiešu valoda** ir mirusi indoeiropiešu valoda, kurā runāja trāķieši, kas apdzīvoja tagadējās Bulgārijas, Rumānijas, Grieķijas un Turcijas teritorijas no aptuveni 2. tūkstošgades p.m.ē. līdz pirmajiem mūsu ēras gadsimtiem.

Trāķiešu valodas vārdu piemēri:

* Zeme: Ζεμελα (*Zemela*)
* Ūdens: Βενννυ (*Bennu*)
* Zirgs: Ηβυρα (*Hbyra*)

## Ārējās saites
Hesuss Hils Mansano

**Hesuss Hils Mansano** (; dzimis  Donbenito) ir Spānijas futbola tiesnesis.

## Karjera
Spānijas Trešās divīzijas spēles sāka tiesāt jau 17 gadu vecumā. Spānijas Pirmajā divīzijā jeb *La Liga* kā galvenais tiesnesis debitēja  spēlē starp *[[Málaga CF|Málaga]]* un *[[Real Club Deportivo Mallorca|Mallorca]]*. 2014. gadā iekļauts FIFA tiesnešu sarakstā. Starptautiskā līmenī debitēja 2014.—2015. gada UEFA Eiropas līgas kvalifikācijas 2. kārtas spēlē starp *[[FC VSS Košice|Košice]]* un Liberecas "Slovan".

Viņš tiesāja 2017. gada Eiropas U-21 čempionāta un 2019. gada FIFA U-20 Pasaules kausa spēles. 2018. gadā iekļauts UEFA elites kategorijā.

 viņš tiesāja Spānijas Karaļa kausa finālu starp *[[FC Barcelona]]* un *[[Sevilla FC|Sevilla]]*.  rezonansi guva gadījums, kad pēc *FC Barcelona* spēles ar *[[Girona FC|Girona]]* Lionels Mesi atteicās paspiest viņam roku.

Sakarā ar UEFA un CONMEBOL tiesnešu apmaiņas programmu Hils Mansano bija izvēlēts tiesāt 2021. gada Copa América spēles. 2024. gada aprīlī Hils Mansano tika izvēlēts kā viens no 2024. gada Eiropas čempionāta tiesnešiem.

## Atsauces
 

## Ārējās saites
Novgorodas guberņa

**Novgorodas guberņa** () bija administratīvi teritoriāla vienība Krievijas Impērijā, Krievijas Republikā un Krievijas PFSR (no 1727. līdz 1927. gadam) ar centru Novgorodas pilsētā.

Iedzīvotāju skaits 1894. gadā —  cilvēki.

## Ārējās saites
Glenns Nībergs

**Glenns Nībergs** (; dzimis ) ir Zviedrijas futbola tiesnesis.

## Karjera
G. Nībergs kļuva par profesionālu futbola tiesnesi 2008. gadā. Arī viņa tēvs ir bijis futbola tiesnesis.  *[[Allsvenskan (futbols)|Allsvenskan]]* spēles sāka tiesāt 2013. gadā. 2016. gadā iekļauts FIFA tiesnešu sarakstā.

Nībergs tiesāja trīs spēles 2021. gada Eiropas U-21 čempionāta finālturnīrā. 2023. gada jūnijā tiesāja FIFA U-20 Pasaules kausa finālu starp Urugvaju un Itāliju. 2023. gadā iekļauts UEFA elites tiesnešu kategorijā.

2024. gada aprīlī Nībergs tika izvēlēts par tiesnesi 2024. gada olimpisko spēļu futbola turnīrā. Tajā pašā mēnesī viņš tika nozīmēts arī kā viens no 2024. gada Eiropas čempionāta tiesnešiem. 2024. gada maijā bija ceturtais tiesnesis Eiropas konferences līgas finālā starp *[[Pirejas "Olympiacos" (futbola klubs)|Olympiacos]]* un *[[ACF Fiorentina|Fiorentina]]*.

## Atsauces
 

## Ārējās saites
Zemūdene (filma)

**"Zemūdene"** () ir 1981. gada Rietumvācijas kara filma, kuras režisors un scenārija autors ir Volfgangs Petersens. Filmā galvenās lomas atveido Jirgens Prohnovs, Herberts Grēnemejers un Klauss Vennemans. Filma balstīta uz Lotāra Gintera Bukheima 1973. gada romānu *Das Boot.*

Filmas darbība norisinās Otrā pasaules kara laikā un stāsta par vācu zemūdeni U-96 un tās apkalpi Atlantijas kaujas laikā.

Filmas "Zemūdene" pirmizrāde notika . Filmas budžets bija 32 miljoni Vācijas marku, padarot to par vienu no visu laiku dārgākajām Vācijas filmām. Filma guva lielus finansiālus panākumus, nopelnot gandrīz 85 miljonus ASV dolāru. Filma saņēma arī ļoti pozitīvas kritiķu atsauksmes. Filmu nominēja Amerikas Kinoakadēmijas balvai sešās kategorijās, tai skaitā "Labākais režisors" un "Labākais adaptētais scenārijs". Nomināciju skaits Vācijas filmām līdz 2022. gadam bija rekords, kad to pārspēja "Rietumu frontē bez pārmaiņām", kas saņēma deviņas nominācijas.

## Atsauces

## Ārējās saites
Valters Kreišs

**Valters Kreišs** (dzimis  Rīgā) ir latviešu vieglatlēts, Latvijas rekordists kārtslēkšanā.

## Karjera
Mācījies Murjāņu sporta ģimnāzijā. Sākumā specializējies daudzcīņā, bet drīz vien pievērsies tikai kārtslēkšanai.

2023. gada Eiropas U-23 čempionātā Espo ar rezultātu 5,60 m izcīnīja ceturto vietu. Latvijas Vieglatlētikas savienības gada pasākumā atzīts par 2023. gada Latvijas labāko vieglatlētu.

2024. gada februārī uzvarēja Latvijas čempionātā telpās Valmierā un sasniedza personisko rekordu 5,66 metri. Tā paša gada 5. jūnijā Valmieras spēlēs uzlaboja personisko un Latvijas U-23 rekordu, pārvarot latiņu 5,72 metru augstumā. 2024. gada Eiropas čempionātā Romā kvalifikācijā ar rezultātu 5,45 m ieņēma 14. vietu un finālsacensībām nekvaliciējās. 5,60 metru augstumā novietoto latiņu pārvarēt neizdevās.

Pēc ieņemtās vietas olimpiskajā kvalifikācijas rangā kvalificējās . Olimpiskajās spēlēs Parīzē kvalifikācijas sacensībās pārvarēja 5,70 metru augstumu un iekļuva labāko 12 kārtslēcēju vidū, kvalificējoties finālam. Finālā pālēca 5,50 metrus, bet otro augstumu (5,70 m) pārvarēt neizdevās, sacensības noslēdza 12. vietā.

2025. gada februārī sacensībās Francijā ar rezultātu 5,82 metri par 2 centimetriem laboja Aleksandram Obižajevam kopš 1987. gada piederējušo Latvijas rekordu. 2025. gada Eiropas čempionātā telpās Apeldornā izcīnīja sesto vietu, pārvarot 5,70 m augstumu, kas bija augstākā vieta starp Latvijas sportistiem šajā čempionātā. Arī tā paša gada Pasaules čempionātā telpās Naņdzjinā ieņēma labāko vietu starp Latvijas vieglatlētiem, ar 5,50 m ierindojoties astotajā vietā. 2025. gada Eiropas U-23 čempionātā Bergenā V. Kreišs izcīnīja bronzas medaļu, pārlecot 5,60 m augstumu, bet vasaras Universiādē sudraba medaļu. Savā pirmajā pasaules čempionātā 2025. gadā Tokijā nepārvarēja kvalifikāciju, ierindojoties dalītā 24. vietā ar lēcienu 5,55 m augstumā.

## Sasniegumi

## Personiskie rekordi

## Atsauces

## Ārējās saites
Anguss Ganns

**Angoss Freizers Džeimss Ganns** (, dzimis ) ir Skotijas futbolists, kurš spēlē vārtsarga pozīcijā un pārstāv Skotijas futbola izlasi. Kopš 2025. gada Ganns spēlē Anglijas Premjerlīgas komandā *[[Notingemas "Forest"|Nottingham Forest]]*.

Iepriekš pārstāvējis Anglijas komandas *[[Manchester City F.C.|Manchester City]]*, *[[Southampton FC|Southampton]]*, *[[Stoke City F.C.|Stoke City]]* un *[[Norwich City F.C.|Norwich City]].*

Skotijas futbola izlases rindās debitējis 2023. gadā. Pārstāvējis izlasi 2024. gada Eiropas čempionātā.

## Ārējās saites
Čē Adamss

**Čē Zeks Evertons Freds Adamss** (, dzimis ) ir Skotijas futbolists, kurš spēlē uzbrucēja pozīcijā un pārstāv Skotijas futbola izlasi. Kopš 2024. gada Adamss pārstāv Itālijas A sērijas komandu *[[Torino FC|Torino]]*.

Iepriekš spēlējis Anglijas komandās *[[GNG Oadby Town F.C.|Oadby Town]]*, *[[Ilkeston F.C.|Ilkeston]]*, Sheffield United, *[[Birmingham City FC|Birmingham City]]* un *[[Southampton FC|Southampton]]*.

Skotijas futbola izlases rindās debitējis 2021. gadā. Pārstāvējis izlasi 2020. un 2024. gada Eiropas čempionātā.

## Ārējās saites
Ivans Kružljaks

**Ivans Kružljaks** (; dzimis  Bratislavā) ir Slovākijas futbola tiesnesis.

## Karjera
Slovākijas Superlīgas spēles sāka tiesāt 2010. gadā. FIFA tiesnešu sarakstā iekļauts 2011. gadā. Viņa pirmā Eiropas kausa spēle notika , kad viņš tiesāja 2011.—2012. gada UEFA Eiropas līgas pirmās kvalifikācijas kārtas spēli starp *[[CS Fola Esch]]* un *[[IF Elfsborg]]*. 2012. gadā tiesāja Eiropas U-17 čempionāta finālu. 2012. gada augustā pirmo reizi tiesāja pieaugušo izlašu spēli starp Ungāriju un Izraēlu. Tiesājis vairākos dažādu vecumu jauniešu finālturnīros, tostarp 2017. gada Eiropas U-21 čempionātā un 2019. gada FIFA U-20 Pasaules kausā Polijā. UEFA Čempionu līgas grupu turnīra spēles sāka tiesāt 2017. gadā.

2019. gadā iekļauts UEFA elites tiesnešu kategorijā. 2024. gada aprīlī viņš tika izvēlēts par vienu no tiesnešiem 2024. gada Eiropas čempionāta finālturnīrā Vācijā.

## Atsauces
 

## Ārējās saites
Žubītes iela

**Žubītes iela** var būt:

* Žubītes iela — iela Jūrmalā;
* Žubītes iela — iela Mārupē;
* Žubītes iela — iela Lapmežciema pagasta Bigauņciemā;
* Žubītes iela — iela Carnikavas pagasta Kalngalē.

## Skatīt arī
* Žubīšu iela
Džeimss Forests

**Džeimss Forests** (, dzimis ) ir Skotijas futbolists, kurš spēlē pussarga pozīcijā un pārstāv Skotijas futbola izlasi. Kopš 2009. gada Forests pārstāv Skotijas Premjerlīgas komandu Glāzgovas "Celtic".

Visu savu karjeru pavadījis "Celtic" komandā, kuras rindās ieguvis 13 Premjerlīgas titulus un 7 Skotijas kausus.

Skotijas futbola izlases rindās debitējis 2011. gadā. Pārstāvējis izlasi 2020. un 2024. gada Eiropas čempionātā.

## Sasniegumi
**Celtic**

* Skotijas Premjerlīga: 2011–12, 2012–13, 2013–14, 2014–15, 2015–16, 2016–17, 2017–18, 2018–19, 2019–20, 2021–22, 2022–23, 2023–24, 2024–25
* Skotijas kauss: 2010–11, 2012–13, 2016–17, 2017–18, 2018–19, 2022–23, 2023–24
* Skotijas Līgas kauss: 2014–15, 2016–17, 2017–18, 2018–19, 2019–20, 2024—25

## Atsauces

## Ārējās saites
Bolcmaņa konstante

**Bolcmaņa konstante** ir fizikāla konstante, kas nosaka molekulas vidējās kinētiskās enerģijas un temperatūras sakarību. Nosaukta austriešu fiziķa Ludviga Bolcmaņa vārdā. Ludvigs Bolcmanis devis lielu ieguldījumu statistiskajā fizikā, kur šai konstantei ir ļoti nozīmīga loma.

Bolcmaņa konstantes kB vērtība ir aptuveni 1,381 * 10-23 [J/K]. To iegūst, universālo gāzu konstanti R dalot ar Avogadro skaitli NA

kB = R/NA, kur:

R — universālā gāzu konstante = 8,314 [J/(K*Mol)];

NA — Avogadro skaitlis = 6,022 * 1023.

Bolcmaņa konstante kB ir alternatīva universālajai gāzu konstantei R, kad aprēķinos jāstrādā ar daļiņu skaitu N, nevis vielas daudzumu molos.

## Ārējās saites
Čelmsforda (boro)

**Čelmsfordas lielpilsēta** () ir nemetropoles distrikts ar lielpilsētas un boro statusu Anglijas dienvidaustrumos, Eseksas grāfistē. Atrodas grāfistes vidienē, robežojas ziemeļos ar Atlsfordu, ziemeļaustrumos — ar Breintrī, austrumos — ar Moldonu, dienvidos — ar Ročfordu un Bezildonu, bet rietumos — ar Brentvudu un Epingforestu. Distrikta administratīvais centrs un lielākā apdzīvotā vieta ir Čelmsforda.

## Vēsture
Administratīvā vienība kā nemetropoles distrikts tagadējās robežās izveidota 1974. gada 1. aprīlī, apvienojot Čelmsfordas municipālo boro un lielāko daļu Čelmsfordas lauku distrikta. 1977. gadā distriktam piešķirts boro statuss, bet 2012. gadā distriktam sakarā ar karalienes Elizabetes II diamanta jubileju piešķirts lielpilsētas statuss. Administratīvi distriktu veido ārpuspagastu teritorija (*unparished area*), kurā ietilpst Čelmsfordas pilsētas pamatdaļa ar  iedzīvotājiem, un ko tieši pārvalda distrikta padome, Sautvudemferersas pilsēta (), kā arī 28 pagasti.

## Atsauces

## Ārējās saites
Aerobuss (transporta sistēma)

[thumb|250x250px| Aerobusa testa trase Dietlikonā, [Šveice|Šveicē 1974. gadā]]
**Aerobuss** ir pašpiedziņas elektriski darbināms autobusam līdzīgs transportlīdzeklis, kas brauc pa trosēs iekārtām kontaktsliedēm. Troses izvietojums, kas līdzīgs piekaramajam tiltam, pieļauj līdz 600 metriem garus attālumus starp piloniem. Aerobusa sistēmu 1960. gadu beigās izgudroja Gerhards Millers no *GMD Mueller* pacēlāju kompānijas Šveicē. Pašlaik aerobusa patenti pieder *Aerobus International Ltd.* no Hjūstonas, Teksasā, ASV.

## Atsauces

## Ārējās saites

* Oficiālā ''Aerobus'' tīmekļa vietne
* Manheimas instalācijas fotoattēli
Mihails Isakovs

**Mihails Isakovs** (krievu: *Михаил Иванович Исаков*, 1946—2019) bija Latvijas krievu izcelsmes Padomju Savienības varonis, Afganistānas Demokrātiskās Republikas Iekšlietu ministrijas padomnieks, PSRS Iekšlietu ministrijas darbinieks, PSRS Iekšlietu ministrijas specvienības “Kobalts” virsnieks.

## Dzīvesgājums
Dzimis 1946. gada 12. novembrī Latvijas PSR, Rīgā, strādnieka ģimenē.

Padomju armijā dienējis kopš 1965. gada. PSKP biedrs kopš 1971. gada. Pēc demobilizācijas strādāja Rīgas uzņēmumos.

Kopš 1975. gada Isakovs dienēja PSRS Iekšlietu ministrijā, viņam bija kapteiņa dienesta pakāpe. Afganistānas kara laikā viņš atradās Afganistānas Demokrātiskajā Republikā, kur palīdzēja veidot vietējās tiesībaizsardzības iestādes. 1980. gada vasarā kā milicijas kapteinis tika nosūtīts uz Afganistānu PSRS Iekšlietu ministrijas īpašas nozīmes vienības “Kobalts” sastāvā. Vairākkārt piedalījās kaujas operācijās.

1980. gada rudenī grupa iekļuva slazdā un gandrīz pilnībā tika iznīcināta — 7 cilvēki tika nogalināti un 2 ievainoti. Mihails Isakovs, vienīgais, kuram paveicās palikt neskartam, cīnījās pret kaujiniekiem visu nakti vienatnē, neļaujot dušmaņiem likvidēt ievainotos un noturējās, līdz ieradās papildspēki.

Ar PSRS Augstākās Padomes Prezidija 1980. gada 4. novembra dekrētu “par nevainojamu dienesta pienākumu izpildi, sniedzot starptautisko palīdzību Afganistānas Demokrātiskajai Republikai, un par drosmi un varonību, ko viņš izrādīja, policijas kapteinim Mihailam Isakovam tika piešķirts Padomju Savienības varoņa titults.

Dzīvoja Sanktpēterburgā. Miris 2019. gada 6. oktobrī.

## Atsauces

## Ārējās saites
Moldona (distrikts)

**Moldonas distrikts** () ir nemetropoles distrikts Anglijas dienvidaustrumos, Eseksas grāfistē. Atrodas grāfistes austrumos Ziemeļjūras krastā, robežojas ziemeļos ar Kolčesteru, ziemeļrietumos — ar Breintrī, rietumos — ar Čelmsfordu, bet dienvidos — ar Ročfordu. Distrikta administratīvais centrs un lielākā apdzīvotā vieta ir Moldona.

## Vēsture
Administratīvā vienība tagadējās robežās izveidota 1974. gada 1. aprīlī, apvienojot Moldonas municipālo boro, Barnemas pie Kraučas urbāno distriktu un Moldonas lauku distriktu. Administratīvi distriktu veido Moldonas (14 941 iedzīvotājs) un Barnemas pie Kraučas (8845) pilsētas, kā arī 32 pagasti.

## Atsauces

## Ārējās saites
Zeki Amduni

**Mohameds Zeki Amduni** (, dzimis ) ir Šveices futbolists, kurš spēlē uzbrūkošā pussarga un uzbrucēja pozīcijās un pārstāv Šveices futbola izlasi. Kopš 2024. gada Amduni spēlē Portugāles Premjerlīgas komandā Lisabonas "Benfica", kas viņu īrē no Anglijas čempionāta komandas *[[Burnley FC|Burnley]]*.

Iepriekš pārstāvējis Šveices komandas *[[Étoile Carouge FC|Étoile Carouge]]*, *[[FC Stade Lausanne Ouchy|Stade Lausanne Ouchy]]*, *[[FC Lausanne-Sport|Lausanne-Sport]]* un *[[FC Basel|Basel]]*.

Šveices futbola izlases rindās debitējis 2022. gadā.

## Ārējās saites
Moldona

**Moldona** (; ) ir pilsēta (*town*) un pagasts Anglijas dienvidaustrumos, Eseksā, Moldonas distrikta administratīvais centrs un lielākā apdzīvotā vieta. Atrodas grāfistes rietumos pie Čelmeras ietekas Blekvoterā  no grāfistes galvaspilsētas Čelmsfordas un  no valsts galvaspilsētas Londonas centra.

## Vēsture
Sena apdzīvota vieta, vēstures avotos pirmoreiz minēta 913. gadā Anglosakšu hronikās kā *Maeldun*. Sakšu laikos bijusi nozīmīga osta un kopš 958. gada sakšu un normaņu karaļu naudas kaltuve. Pastardienas grāmatā 1086. gadā minēta kā pilsētiņa ar 54 mājsaimniecībām un 180 pilsētniekiem. 1171. gadā karalis Henrijs II Moldonai dāvājis pilsētas tiesības apmaiņā pret kuģu piešķiršanu vajadzības gadījumā.

Kopš 1882. gada pilsētā ražo Moldonas jūras sāli.

## Atsauces

## Ārējās saites
Alekss Baena

**Alehandro "Alekss" Baena Rodrigess** (, dzimis ) ir spāņu futbolists, kurš spēlē pussarga pozīcijā un pārstāv Spānijas futbola izlasi. Kopš 2025. gada Baena spēlē Spānijas *[[La Liga]]* līgas klubā Madrides "Atletico".

Ar *Villarreal* komandu uzvarējis 2020.—2021. gada UEFA Eiropas līgas sezonā.

Spānijas futbola izlases rindās debitējis 2023. gadā. Pārstāvējis izlasi 2024. gada Eiropas čempionātā.

## Sasniegumi
**Villarreal**

* UEFA Eiropas līga: 2020—21
;Spānija U-23
* Olimpiskās spēles zelta medaļa: 2024
;Spānija
* UEFA Eiropas čempionāts futbolā: 2024
* UEFA Nāciju līga finālists: 2024—25

## Atsauces

## Ārējās saites
Sibīrijas mēlziede

**Sibīrijas mēlziede** (*Ligularia sibirica*) ir mēlziežu suga, kura ir savvaļā sastopama Eiropas ziemeļaustrumos, dienvidaustrumos, kā arī Āzijā (Sibīrijas rietumu un centrālajā daļā). Latvijā suga ir sastopama ļoti reti — valsts atrodas uz izplatības areāla rietumu robežas. Valsts teritorijā suga ir kritiski apdraudēta — tā ir ierakstīta Baltijas jūras reģiona Sarkanajā grāmatā un Latvijas Sarkanajā grāmatā 1. kategorijā. Biotopu pārmaiņu dēļ izzudušas visas 20. gadsimta pirmajā pusē konstatētās atradnes. Sugas genofonds Latvijā koncentrēts Krustkalnu rezervātā, kur vidēji liela mēlziedes populācija sastopama avoksnainā, niedrēm aizaugušā meža laucē uz kaļķaina cilmieža. Jauna atradne konstatēta 2004. gadā avoksnājā Sudas purva apkaimē un 2019. gadā valsts dienvidrietumos.

## Atsauces

## Ārējās saites
Lauku vībotne

**Lauku vībotne** (*Artemisia campestris*) ir mainīga izskata vībotņu suga, kura ir plaši sastopama Eiropā un dažviet Āzijā. Latvijā sastopama bieži visā teritorijā, kur dažāda lieluma grupas sausās augtenēs ar skraju, nesaslēgtu veģetāciju: smiltājos, kāpās, nezālienēs, pļavās, priežu mežos.

## Apraksts
Lauku vībotne ir daudzgadīgs, 30—120 cm garš lakstaugs. Stublājs pie pamata ir pārkoksnējies, tas ir pacils vai stāvs, kails vai zīdaini apmatots, nereti sarkanīgs. Stublāja krāsa un auga apmatojums plaši variē. Lapas ir divkārt vai trīskārt plūksnaini dalītas ļoti šaurās, lineārās plūksnās. Piezemes lapas saglabājas arī ziedu laikā. Pie lapas pamata ir austiņas. Ziedu kurvīši diezgan blīvos vienpusējos ķekaros stublāja un zaru galā. Kurvīši šauri, olveidīga apveida. Vīkallapas jumstiņveidīgas, kailas. Ziedi (stobrziedi) dzeltenbrūni vai sarkanīgi brūni. Auglis ir sīks sēklenis. Zied no jūlija līdz oktobrim.

## Atsauces

## Ārējās saites
Sergejs Sudarenko

**Sergejs Sudarenko** (1922—1984) bija PSRS militārpesrona, aviācijas tehniķis un zinātnieks.

## Dzīvesgājums
Dzimis 1922. gadā Piejūras novadā, Tālo Austrumu Republikā emigrantu no Čerņihivas guberņas ģimenē. 

1941. gadā pabeidza Irkutskas Kara aviācijas tehnikumu. Leitnanta pakāpē tika nosūtīts uz 205. ātrgaitas bumbvedēju pulku netālu no Ļeņingradas (tagad Sanktpēterburga). Pēc Otrā pasaules kara sākuma piedalījās kaujas operācijās, tostarp bloķētajā Ļeņingradā. 

Apbalvots ar diviem ordeņiem Sarkanā zvaigznePar Kavkaza aizstāvēšanu.

Pēc kara absolvēja Rīgas 1. Aviācijas inženieru augstāko kara skolu un palika tajā kā aviācijas dzinēju katedras vecākais pasniedzējs. Daudzu zinātnisko publikāciju autors.

Pēc aiziešanas pensijā mācīja fiziku vidusskolā, strādāja par inženieri Ogres trikotāžas kombinātā. 

Miris 1984. gadā.

## Atsauces
Filmu cikls

**Filmu cikls** jeb **filmu franšīze** ir kinofilmu kopums, kuru notikumi risinās vienā un tajā pašā izdomātajā pasaulē.

2022. gadā *[[Marvel Cinematic Universe]]* 30 filmas veidoja ienesīgāko filmu ciklu, pat ja tās pielāgo inflācijai, apsteidzot Dž. K. Roulingas Burvju pasaules (11), Zvaigžņu karu (12), Iana Fleminga Džeimsa Bonda (27) un D.R.R. Tolkīna Viduszemes (6) filmas.

## Kases ieņēmumi

## Atsauces
Van der Vālsa vienādojums

thumb|300x300px|P-V diagrammas ilustrācija Van der Vālsa vienādojumam. Katra līkne atbilst savai temperatūrai.  Krāsotās līknes nāk no vienādojuma un horizontālās līnijas ir kā korekcija, tajās notiek fāzu pāreja, kuras laikā spiediens ir konstants (horizontālo līniju un liekto līniju ierobežotajiem laukumiem vajadzētu būt vienādiem
**Van der Vālsa vienādojums** ķīmijā un fizikā ir stāvokļa vienādojums, kas ir kā papildinājums ideālās gāzes vienādojumam no molekulāri kinētiskās teorijas. Atšķirībā no ideālas gāzes, Van der Vālsa vienādojums iekļauj molekulu izmērus un mijiedarbību starp tām. Šie papildinājumi ir atkarīgi no koeficientiem, kas ir unikāli katrai gāzei un kurus nosaka eksperimentāli. Ar to var modelēt fāžu pāreju starp tvaiku un šķidrumu. To var pierakstīt kā:

 (p+\frac{an^2}{V^2})(V-bn) = nRT, kur p ir gāzes spiediens(ideālai gāzei), n ir gāzes daudzums, V ir gāzei pieejamais tilpums(ideālai gāzei), R ir universālā gāzu konstante, T ir temperatūra kelvinos un a, b ir eksperimentāli noteikti koeficienti, kas katrai gāzei atšķiras.

## Pielietojums
Ja ir noteikti eksperimentālie koeficienti a, b, tad Van der Vālsa vienādojums var paredzēt, kāda būs viršanas temperatūra kādā konkrētā spiedienā. Pēc Van der Vālsa vienādojuma var atrast arī kritisko temperatūru Tk un kritisko spiedienu pk, kuru dēvē par kritisko punktu pēc kura nevar vairs kondensēt gāzi vai iztvaicēt šķidrumu, mainot tikai temperatūru un spiedienu, jēdzieni par šķidrumu un gāzi saplūst kopā.

### Koeficientu tabula

## Atsauces

## Ārējās saites
Aerobuss

**Aerobuss** jeb **plata korpusa lidmašīna** ir jebkura liela pasažieru lidmašīna, kuras ietilpība pārsniedz 500 pasažieru (pēc agrākas definīcijas vismaz 250 pasažieru). Tās ir lidmašīnas ar platu korpusu (diametrā no 5 metriem), kas ļauj izvietot sēdekļus ar divām vai pat trijām brīvām ejām starp tiem. Tomēr praksē šis apzīmējums reizēm tiek nepareizi lietots arī mazākām lidmašīnām.

Termina lietošana latviski zināma kopš 1960. gadiem, kad pasažieru plūsmas pieaugums piespieda ražotājus radīt ietilpīgākas lidmašīnas. Vairumā valodu šādos gadījumos lieto jēdzienu "platfizelāžas lidmašīna".

## Atsauces

## Ārējās saites
Kāpa (franšīze)

**"Kāpa"** () ir ASV zinātniskās fantastikas mediju franšīze, kas izveidojusies no Frenka Herberta 1965. gada tāda paša nosaukuma romāna. "Kāpa" bieži raksturota kā vislabāk pārdotais zinātniskās fantastikas romāns vēsturē. 1966. gadā romāns ieguva pirmo Nebulas balvu kā labākais romāns un Hugo balvu, un vēlāk tas adaptēts 1984. gada filmai, 2000. gada televīzijas miniseriālam un divu sēriju filmu sērijai ar pirmo filmu 2021. gadā un turpinājumu 2024. gadā. Herberts romānam sarakstīja piecus turpinājumus, no kuriem pirmos divus adaptēja 2003. gada miniseriālā. Pēc romānu motīviem izveidotas vairākas galda spēles un virkne videospēļu. Kopš 2009. gada planētu nosaukumi no romāniem pieņemti reālās pasaules planētu nomenklatūrā, lai apzīmētu Saturna pavadoņa Titāna līdzenumus un citus objektus.

Frenks Herberts nomira 1986. gadā. Sākot ar 1999. gadu, viņa dēls Braiens Herberts un zinātniskās fantastikas autors Kevins Andersons izdeva vairākas priekšvēstures romānu kolekcijas, kā arī divus turpinājumus, kas pabeidz oriģinālo "Kāpas" sēriju (*Hunters of Dune* (2006) un *Sandworms of Dune* (2007)), daļēji pamatojoties uz Frenka Herberta piezīmēm, kas atklātas desmit gadus pēc viņa nāves.

Herberta romānu un atvasinātu darbu politiskais, zinātniskais un sociālais izdomājums pazīstamas kā *Dune universe* vai *Duniverse*. Sāga, kas norisinās desmitiem tūkstošu gadu nākotnē, vēsta par civilizāciju, kas aizliegusi visas "domāšanas mašīnas", tostarp datorus, robotus un mākslīgo intelektu. Viņu vietā civilizācija izstrādājusi progresīvas garīgās un fiziskās disciplīnas, kā arī progresīvas tehnoloģijas, kas ievēro datoru aizliegumu. Šai impērijai vitāli svarīga ir skarbā tuksneša planēta Arakisa jeb Kāpa, vienīgais zināmais melanžas avots, kas ir vērtīgākā viela Visumā, jo nepieciešama astronavigatoriem.

Attiecībā uz līdzībām starp dažiem Herberta terminiem un idejām un faktiskajiem vārdiem un jēdzieniem arābu valodā, kā arī sērijas "islāma pieskaņa" un tēmām, ir pamanāma Tuvo Austrumu ietekme Herberta darbos.

## Atsauces

## Ārējās saites

*
Fēlikss Cvaiers

**Fēlikss Cvaiers** (; dzimis ) ir Vācijas futbola tiesnesis.

## Karjera
Cvaiers sāka tiesāt Vācijas Futbola asociācijas zemāko līgu spēles 2004. gadā. 2007. gadā viņš tika paaugstināts par tiesnesi 2. Bundeslīgā, kā arī par tiesneša asistentu Bundeslīgā. 2009.—2010. gada sezonā viņam uzticēja tiesāt Bundeslīgas spēles.

2005. gadā Cvaiers bija iesaistīts spēļu sarunāšanas skandālā, kura centrā bija 2. Bundeslīgas tiesnesis Roberts Hoicers, kurš ņēma kukuļus, lai ietekmētu spēļu rezultātus. 2005. gada janvārī viņš un vēl trīs tiesneši informēja Vācijas Futbola asociāciju par Hoicera darbībām. Neskatoties uz to, arī Cvaiers tika diskvalificēts uz 6 mēnešiem. Tas tika turēts noslēpumā vairākus gadus, līdz vācu laikraksts *Die Zeit* publicēja lietas detaļas, kas kļuva zināmas tikai 2014. gadā. Diskvalifikācija bija par to, ka viņš sākotnēji neziņoja par Hoicera rīcību, kaut gan par to zināja. Turklāt, saskaņā ar sporta tiesas lēmumu, viņš esot pieņēmis 300 eiro no Hoicera pirms spēles starp *[[Wuppertaler SV]]* un Brēmenes "Werder" dublieriem, kurā viņš bija Hoicera asistents.

2012. gadā tika iekļauts FIFA tiesnešu sarakstā. Pirmā starptautiskā spēle, ko Cvaiers tiesāja, bija Eiropas U-19 čempionāta kvalifikācijā 2012. gada maijā. Tā paša gada 1. jūnijā tiesāja arī pirmo pieaugušo izlašu spēli starp Austriju un Ukrainu. 2015. gadā bija viens no tiesnešiem FIFA U-20 Pasaules kausa finālturnīrā.

 Bundeslīgas spēlē starp Leverkūzenes "Bayer" un Dortmundes "Borussia" viņš izraidīja *Bayer* treneri Rodžeru Šmitu pēc vārtu guvuma apstrīdēšanas. Šmits sākotnēji atteicās doties prom, kā rezultātā tiesnesis apturēja spēli un izveda spēlētājus no laukuma, izraisot astoņu minūšu pārtraukumu. Spēle tika atsākta tikai pēc tam, kad Šmits bija atstājis tehnisko zonu.

2018. gada 30. aprīlī FIFA izvēlējās Cvaieru par vienu no tiesnešu video asistentiem (VAR) 2018. gada FIFA Pasaules kausam, kas ir pirmais FIFA Pasaules kauss, kurā tika izmantota šī tehnoloģija.

2021. gada decembrī Cvaiers tiesāja spēli starp Minhenes "Bayern" un Dortmundes "Borussia", kurā viņš tika smagi kritizēts par to, ka Dortmundei nepiešķīra 11 metru soda sitienu un izraidīja treneri Marko Rozi. Pēc spēles Dortmundes futbolists Džūds Belingems atsaucās uz spēļu ietekmēšanas lietu, sakot: "Jūs dodat tiesnesim, kas bija iesaistīts sarunātās spēlēs, tiesāt nozīmīgāko spēli Vācijā, ko jūs sagaidāt?". Pēc šī skandāla viņš uz laiku pārtrauca tiesāšanu un atgriezās 2022. gada februārī. Pats Cvaiers atzina, ka pēc šīs spēles bija saņēmis nāves draudus un noliedza, ka savulaik būtu ņēmis naudu no Hoicera vai citas personas par spēļu ietekmēšanu.

Viņš tiesāja 2022.—2023. gada UEFA Nāciju līgas finālu starp Horvātiju un Spāniju 2023. gada 18. jūnijā.

2024. gada aprīlī viņš tika izvēlēts arī kā viens no 2024. gada Eiropas čempionāta tiesnešiem.

## Atsauces

## Ārējās saites
Safronvoldena

**Safronvoldena** () ir pilsēta (*town*) un pagasts Anglijas dienvidaustrumos, Eseksā, Atlsfordas distrikta administratīvais centrs un lielākā apdzīvotā vieta. Atrodas grāfistes ziemeļrietumos  no grāfistes galvaspilsētas Čelmsfordas un  no valsts galvaspilsētas Londonas centra.

## Vēsture
Apdzīvotā vieta zināma vismaz kopš 11. gadsimta, kad pēc normaņu iebrukuma šeit uzbūvēta mūra baznīca. Ap 1140. gadu uzbūvēts Voldenas cietoksnis, bet ap 1136. gadu — Voldenas abatija. Kopš 1295. gada Voldenā rīkots tirgus, bet pirmā hartija piešķirta ap 1300. gadu. Viduslaikos galvenā tirgus prece bija vilna. No 16.—17. gadsimta apkārtnē sāka plaši audzēt safrāna krokusu (*Crocus sativus*), kam šeit bija piemērota augsne un klimats. Ziedu drīksnas tika izmantotas medicīnā, kā garšvielas, smaržās, kā dārga dzeltena krāsviela un kā afrodiziaks. No šo krokusu audzēšanas cēlies pilsētas tagadējais nosaukums; pirms tam tā dēvēta *Magna Walden* (1484) un *Chipping Walden* (15. gadsimts), bet tagadējais nosaukums lietots kopš 1540. gadiem.

18. gadsimtā pieprasījums pēc safrāna kritās un audzētāji pārorientējās uz apiņiem un miežiem. Ienākumi nebija tik lieli, kā no safrāna, bet pilsēta turpināja attīstīties.

## Atsauces

## Ārējās saites
Breintrī (distrikts)

**Breintrī distrikts** () ir nemetropoles distrikts Anglijas dienvidaustrumos, Eseksas grāfistē. Atrodas grāfistes ziemeļos, robežojas ziemeļrietumos ar Kembridžšīru, ziemeļos — ar Safolku, bet austrumos — ar Kolčesteru, dienvidaustrumos — ar Moldonu, dienvidrietumos — ar Čelmsfordu, bet rietumos — ar Atlsfordu. Distrikta administratīvais centrs un lielākā apdzīvotā vieta ir Breintrī.

## Vēsture
Administratīvā vienība tagadējās robežās izveidota 1974. gada 1. aprīlī, apvienojot Breintrī un Bikingas, Halstedas un Vitemas urbānos distriktus un Breintrī un Halstedas lauku distriktus. Administratīvi distriktu veido ārpuspagastu teritorija, kas iekļauj Breintrī pilsētu ar 45 168 iedzīvotājiem un ko tieši pārvalda distrikta padome, Vitemas (25 353 iedzīvotāji) un Halstedas (11 906) pilsētas, kā arī 60 pagasti.

## Atsauces

## Ārējās saites
Amsterdamas Olimpiskais stadions

{
  "type": "ExternalData",
  "service": "geoshape",
  "ids": "Q503319"
}


**Amsterdamas Olimpiskais stadions** () ir 1928. gadā uzbūvēts daudzfunkcionāls stadions, kas atrodas Nīderlandes galvaspilsētā Amsterdamā. 1928. gada vasaras olimpisko spēļu galvenā arēna. Mūsdienās tiek izmantots vieglatlētikas un citām sporta sacensībām, kā arī koncertiem. 

1937. gadā stadions tika ievērojami paplašināts. Līdz 1996. gadam tas bija futbolkomandas Amsterdamas "Ajax" mājvieta (mūsdienās klubs bāzējas Johana Kruifa arēnā). 1987. gadā pašvaldība ierosināja stadionu nojaukt, tomēr tas tika pasludināts par kultūras pieminekli un no 1996. līdz 2000. gadam rekonstruēts, atjaunojot pirmatnējo izskatu. Stadiona teritorijā darbojas olimpiskais muzejs.

## Ārējās saites

* Stadiona profils ''stadiumdb.com''
Eiropas Parlamenta prezidents

**Eiropas Parlamenta prezidents** ir amatpersona, kas pārrauga Eiropas Parlamenta debates un darbību. Viņš arī pārstāv Parlamentu gan Eiropas Savienībā, gan ārpus tās. Lai lielākā daļa ES tiesību aktu un Kopienas budžets stātos spēkā, ir nepieciešams prezidenta paraksts.

Eiropas Parlamenta prezidentu ievēl uz divarpus gadiem, un šobrīd amatā ir Maltas politiķe Roberta Metsola.

No 1952. līdz 2019. gadam bija 30 prezidenti, no kuriem 12 tika ievēlēti pēc pirmajām Eiropas Parlamenta vēlēšanām 1979. gadā. Divas prezidentes bija sievietes, un lielākā daļa no tiem bija no vecajām ES dalībvalstīm.

## Atsauces

## Ārējās saites
Roberta Metsola

**Roberta Metsola** (maltiešu: *Roberta Metsola;* dzimusi 1979. gada 18. janvārī, *[[San Ġiljan]]*) ir Maltas politiķe, Maltas Nacionālistkās partijas locekle. Eiropas Parlamenta prezidente no 2022. gada 18. janvāra, jaunākā politiķe, kas jebkad ievēlēta par Parlamenta prezidenti, un trešā sieviete šajā amatā. Eiropas Parlamenta deputāte no Maltas kopš 2013. gada, Eiropas Tautas partijas locekle.

Savu profesionālo karjeru politikā sāka 2002. gadā: strādāja par diplomāti juridiskās un tiesiskās sadarbības jautājumos Maltas Pastāvīgajā pārstāvniecībā Eiropas Savienībā.

Kopš 2002. gada bijusi Eiropas Demokrātiskās studentu organizācijas ģenerālsekretāre. No 2012. līdz 2013. gadam strādājusi par Eiropas Savienības augstās pārstāves ārlietās un drošības politikas jautājumos Ketrīnas Eštones juridisko padomnieci.

2024. gada 9. maijā Metsola ieradās Kijivā kā Eiropas Parlamenta priekšsēdētāja.

## Atsauces

## Ārējās saites
Aerobuss (nozīmju atdalīšana)

**Aerobuss** var būt:
* aerobuss — pasažieru lidmašīna ar lielu ietilpību;
* kompānijas *[[Airbus]]* lidmašīna;
* aerobuss (transporta sistēma) — iekārta elektriskā transporta sistēma;
* *[[Aerobús Barcelona]]* — Barselonā, Spānijā — autobusa līnija uz lidostu;
* ''Aerobus'' (grupa) — 1982.—1986. gadā PSRS pastāvējusi popmūzikas grupa.
Atlsforda

**Atlsfordas distrikts** () ir nemetropoles distrikts Anglijas dienvidaustrumos, Eseksas grāfistē. Atrodas grāfistes ziemeļrietumos, robežojas rietumos ar Hārtfordšīru, ziemeļos — ar Kembridžšīru, austrumos — ar Breintrī, bet dienvidos — ar Čelmsfordu un Epingforestu. Distrikta administratīvais centrs un lielākā apdzīvotā vieta ir Safronvoldena. Distrikta teritorijā atrodas Londonas Stanstedas lidosta.

## Vēsture
Administratīvā vienība tagadējās robežās izveidota 1974. gada 1. aprīlī, apvienojot Safronvoldenas municipālo boro un Danmovas un Safronvoldenas lauku distriktus. Nodēvēts pēc šajā teritorijā līdz 19. gadsimta sākumam pastāvējušās Atlsfordas kiligundas. Administratīvi distriktu veido Safronvoldenas (17 018 iedzīvotāji) un Greitdanmovas (10 625) pilsētas, kā arī 58 pagasti.

## Atsauces

## Ārējās saites
Aloizs Landess

**Aloizs Landess** (, , ; dzimis , miris ) bija katoļu garīdznieks, jezuīts, pedagogs un filozofisku darbu autors.

Iestājies jezuītu ordenī Polackā 1787. gadā. No 1795. līdz 1797. gadam — jezuītu skolu prefekts Daugavpilī. No 1801. līdz 1803. gadam — Polackas jezuītu kolēgijas filozofijas un matemātikas profesors. No 1803. līdz 1809. gadam vadīja jezuītu misiju Saratovā. No 1809. līdz 1814. gadam — ordeņa Baltkrievijas provinciālis. No 1814. līdz 1817. gadam — Polackas jezuītu akadēmijas rektors. Pēc tam, kad 1820. gadā jezuīti no Krievijas Impērijas tika padzīti, darbojās Austrijas Impērijas teritorijā. Miris Romā.